Artzain nindagoienian

Artzain nindagoienian (euskara batuaz, Artzain nengoenean) Nafarroako Baztan eskualdeko Lekaroz herrian jatorria duen euskal abesti herrikoi zaharra da. Egile ezezagunekoa da. Resurreccion Maria Azkuek Lekarotzeko Martina Goikoetxea andrearengandik abestuta jaso zuen.

2004ko irailean Hiru Truku taldeak Azkarateko estudioan grabatu eta urte bereko azaroan bere Nafarroako kantu zaharrak diskoan kaleratu zuen.

 Hitzak 
Artzain nindagoienian
mendi gorenian,
gogoetan jartzen nintzen
ni haur nintzenian.

Artzaina gogoetan
denbora joan eta,
antxurik ederrena
bordatik gal eta.

Joaiten naiz elizara
mezaren entzutera,
ene maitea ikusi
niri so zagola.So eiten diot hari
hark ere bai niri,
gero biek irri;
nik neure buruari
- Marka ona duk hori.

Aitak alabari:
- Zer debru dun hori?
Ez niganat ekarri
arima galgarri.

Artzainak alferrak ditun,
ase eta ongi nahi,
hobe dun bertzetarik
edozein nahi.

 Kanpo estekak 
 Hiru Trukuren "Artzain nindagoienian" abestiaren bertsio osoa hemen entzungai. 2:42 minutu. 

Kategoria:Hiru Trukuren abestiak
Kategoria:Euskal abesti herrikoiak
Kategoria:Nafarroa Garaiko abestiak
Kategoria:Trikiti abestiak
Kategoria:Lekaroz
Kategoria:Baztango kultura